تورکیه-نین خاریجی ایشلر ناظیری مولود چاووش اوغلو پاکیستانین باش ناظیری شهباز شریف و خاریجی ایشلر ناظیری بلاوال بوتو زرداری ایله تلفون علاقه‌سی ساخلایا‌راق اونلارا کئچمیش اولسون آرزولارینی چاتدیریب و طبیعی فلاکت نتیجه‌سینده حیاتینی ایتیرن‌لر ایله علاقه‌دار باش ساغ‌لیغی وئریب.
بو باره‌ده تورکیه-نین خاریجی ایشلر ناظیرلیگی‌نین یایدیغی معلوماتدا بیلدیریلیب.
مولود چاووش اوغلو تلفون دانیشیق‌لاریندا افغانیستانین هندیکوش بؤلگه‌سینده باش وئرن و پاکیستاندا دا داغینتی‌لارا سبب اولان 6،5 شدتینده زلز‌له نتیجه‌سینده حیاتینی ایتیرن‌لرله علاقه‌دار باش ساغلیغی وئریب.
پاکیستانین باش ناظیری شهباز شریف و خاریجی ایشلر ناظیری بلاوال بوتو زرداری ده ناظیر مولود چاووش اوغلونا تشککور ائدیب‌لر.
رسمی توییتر صحیفه‌سینده اینگیلیس دیلینده پای‌لاشیم ائدن مولود چاووش اوغلو زلز‌له‌دن ضرر چکن پاکیستان، افغانیستان، قازاخیستان، قیرغیزیستان، اؤزبکیستان، تورکمنیستان، تاجیکیستان و هیندوستان ایله هم رای اولدوق‌لارینی بیلدیریب.
"دوشونجه‌لریمیز و دعا‌لاریمیز زلز‌له‌دن ضرر چکن‌لرله‌دیر"،-دئیه مولود چاووش اوغلو پای‌لاشیمیندا وورغولاییب.
مولود چاووش اوغلو پاکیستان و افغانیستان-دا حیاتینی ایتیرن‌لرین عائله‌لرینه باش ساغلیغی وئریب.
مارسین 21-ده افغانیستانین هندیکوش بؤلگه‌سینده 6،5 شدتینده زلز‌له باش وئریب، زلز‌له پاکیستان، هیندیستان و بعضی اورتا آسیا اؤلکه‌لرینده گوجلو شکیلده حیس اولونوب.
